PMIndiaData/PMIndiaSum huggingface dataset:
నాగ్‌పుర్ మెట్రో ప్రారంభ సూచకం గా ఆ రైలు కు జెండా ను చూపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ నుండి వీడియో కాన్ఫ‌రెన్స్ మాధ్యమం ద్వారా జెండా ను చూపి, నాగ్‌పుర్ మెట్రో ను ప్రారంభించారు. నాగ్‌పుర్ మెట్రో లో భాగ‌ం గా ఉన్నటువంటి 13.5 కి.మీ. పొడవైన ఖాప్‌రీ-సితాబర్డీ సెక్ష‌ను ను డిజిట‌ల్ ప‌ద్ధ‌తి లో ఒక ఫ‌ల‌కాన్ని ఆవిష్క‌రించ‌డం ద్వారా ప్రారంభించ‌డం జ‌రిగింది. ప్ర‌ధాన మంత్రి వీడియో కాన్ఫ‌రెన్స్ ద్వారా జ‌న స‌మూహాన్ని ఉద్దేశించి ప్ర‌సంగిస్తూ, మ‌హారాష్ట్ర లో రెండో మెట్రో సేవల ను అందుకొంటున్న‌ందుకుగాను నాగ్‌పుర్ ప్ర‌జ‌ల కు అభినంద‌న‌లు తెలిపారు. నాగ్‌పుర్ మెట్రో ప‌నుల‌ కు 2014 వ‌ సంవ‌త్స‌రం లో శంకుస్థాప‌న చేసింది తానే కావ‌డం వ‌ల్ల ఇది త‌న‌ కు ఒక ప్ర‌త్యేకమైన ఘ‌డియ అని ఆయ‌న అన్నారు. ఈ మెట్రో నాగ్‌పుర్ లో ప్ర‌జ‌ల కు ఒక ఉత్త‌మ‌మైనటువంటి, త‌క్కువ ఖ‌ర్చు తో కూడినటువంటి మ‌రియు ప‌ర్యావ‌ర‌ణ మిత్ర పూర్వ‌క‌మైనటువంటి ర‌వాణా సాధ‌నాన్ని స‌మ‌కూర్చుతుంద‌ని ప్ర‌ధాన మంత్రి అన్నారు. నాగ్‌పుర్ యొక్క భ‌విష్య‌త్తు అవ‌స‌రాల‌ ను దృష్టి లో పెట్టుకొని నాగ్‌పుర్ ను అభివృద్ధి చేయ‌డం కోసం రాష్ట్ర ప్ర‌భుత్వం మరియు కేంద్ర ప్ర‌భుత్వం అదే ప‌ని గా కృషి చేస్తున్నాయ‌ని ప్ర‌ధాన మంత్రి చెప్పారు. నాగ్‌పుర్ మెట్రో యువ‌జ‌నుల కు ఉపాధి అవ‌కాశాల‌ ను కల్పించ‌డం తో పాటు న‌గ‌రం యొక్క ఇతోధిక వృద్ధి కి కూడా స‌హాయ‌కారి కాగ‌ల‌ద‌ని ఆయ‌న అన్నారు. దేశ‌వ్యాప్తం గా ఆధునిక ర‌వాణా వ్య‌వ‌స్థ ను నిర్మించ‌డం లో కేంద్ర ప్ర‌భుత్వం అమ‌లు చేస్తున్న కార్య‌క్ర‌మాల‌ ను గురించి ప్ర‌ధాన మంత్రి ప్ర‌ముఖం గా ప్ర‌స్తావిస్తూ, గ‌డ‌చిన నాలుగున్న‌ర సంవ‌త్స‌రాల కాలం లో 400 కి.మీ. మేర మెట్రో నెట్ వ‌ర్క్ ప‌ని చేయడం ప్రారంభించింద‌న్నారు. దేశం అంత‌టా 800 కి.మీ. మేర మెట్రో నెట్ వ‌ర్క్ పనులు పురోగ‌మిస్తున్నాయని ఆయ‌న వెల్లడించారు. ఇటీవ‌లే ప్రారంభించిన కామ‌న్ మొబిలిటీ కార్డ్ అయిన‌టువంటి ‘వ‌న్ నేశ‌న్‌, వ‌న్ కార్డ్’ తాలూకు ప్ర‌యోజ‌నాల‌ ను గురించి ప్ర‌ధాన మంత్రి ప్ర‌స్తావించారు. దేశీయం గా రూపొందించిన ఈ కార్డు.. మొబిలిటీ కార్డు ను డెబిట్ కార్డు తో మిళితం చేసింద‌ని, ఈ త‌ర‌హా కార్డు ను రూపొందించ‌డం లో ఇత‌ర దేశాల పై భార‌తదేశం ఆధార‌ప‌డ‌డాన్ని నివారించింద‌ని ఆయ‌న అన్నారు. ర‌వాణా కు ఉప‌యోగ‌ప‌డేటటువంటి ఈ కోవ‌ కు చెందిన ఒక కామ‌న్ మొబిలిటీ కార్డు ప్ర‌పంచం లో చాలా కొద్ది దేశాల లో మాత్ర‌మే ఉందని ప్ర‌ధాన మంత్రి తెలిపారు. ప‌రిష్కారాల‌ ను క‌నుగొనడం లో కేంద్ర ప్ర‌భుత్వం ఏకీకృత పద్ధతి ని అవ‌లంబిస్తున్నట్లు ప్ర‌ధాన మంత్రి చెప్పారు. దేశం లో పౌరులంద‌రి కి జీవిచ‌డం లో సౌల‌భ్యానికి పూచీ ప‌డేందుకు ప్ర‌భుత్వం కంక‌ణం క‌ట్టుకొంద‌ని ఆయ‌న పున‌రుద్ఘాటించారు.
ప్రపంచంలో సరళతరమైన ద్రవ్యరూప సహజ వాయు విఫణిని స్థాపించేందుకు భారత్ మరియు జపాన్ల మధ్య పరస్పర సహకార ఒప్పందాన్ని ఆమోదిస్తూ కేంద్ర మంత్రి మండలి నిర్ణయం

ప్రధాన మంత్రి శ్రీ నరేంద్ర మోడీ ఆధ్యక్షతన సమావేశమైన కేంద్ర మంత్రి మండలి ప్రపంచంలో సరళతరమైన ద్రవ్యరూప సహజ వాయు విఫణిని స్థాపించేందుకు భారత్ మరియు జపాన్ల మధ్య పరస్పర సహకార ఒప్పందాన్ని ఆమోదించింది. విద్యుత్ రంగంలో భారత్ మరియు జపాన్ ల మధ్య ద్వైపాక్షిక సంబంధాలను ఈ ఒప్పందం ప్రోత్సహిస్తుంది. భారతదేశంలో గ్యాస్ సరఫరా విస్తరణకు ఈ ఒప్పందం తనవంతు సహకారాన్ని అందిస్తుంది. సహజవనరుల భద్రతను బలోపేతం చేయడం ద్వారా వినియోగదారులకు తక్కువ ధరకు విద్యుత్ అందించేందుకు ఈ ఒప్పందం ఉపయోగపడుతుంది. ద్రవ్యరూప సహజవాయువుల కాంట్రాక్టులను సరళతరం చేయడంలో, లక్ష్యాలపై ఆంక్షల నింధనల నిర్మూలకు, గ్యాస్ కు నిజమైన డిమాండ్ మరియు సరఫరాల ప్రకారం ధరల నిర్ణయాలను తీసుకునే వ్యవస్థను ఏర్పాటు చేయండంలో గల సంభావ్యతలను అన్వేషించేటలో సహకారం అందించుటకు ఈ ఒప్పందం ప్రయోజనకారి. పూర్వరంగం: ప్రపంచంలో భారత్ మరియు జపాన్లు విద్యుత్తును అత్యధికంగా వినియోగించే దేశాలు కాగా ద్రవ్యరూప సహజ వాయువులను దిగుమతి చేసుకోవడంలో జపాన్ ది మొదటి స్ధానం కాగా భారత్ 4వ స్ధానంలో ఉంది. లక్ష్యాలపై ఆంక్షల నిబంధనలను సడలించడం ద్వారా ద్రవ్యరూప సహజ వాయువుల మార్కెట్ను సరళతరంగా, పారదర్శకంగా ఉంచేందుకు ప్రోత్సహించుటకు, సహజ శక్తి వనరుల మార్కెట్ సవ్యంగా నడచుటకు పరస్పరం కలసి పనిచేస్తూ ప్రోత్సహించుకుంటామని జనవరి 2016లో జపాన్-భారత్ విద్యుత్ భాగస్వామ్య కార్యక్రమం క్రింద ఇరుదేశాలూ సంతకాలు చేశాయి.
విజయదశమి వేళ ఆంధ్రప్రదేశ్‌లో ప్రధాని

భారత ప్రధాన మంత్రి శ్రీ నరేంద్ర మోదీ గురువారం, విజయదశమి రోజున ఆంధ్రప్రదేశ్‌ రాష్ట్ర నూతన రాజధాని నగరమైన ‘అమరావతి’కి శంకుస్థాపన చేశారు. ఈ సందర్భంగా అక్కడ ఏర్పాటు చేసిన శిలాఫలకాన్ని ప్రధాని ఆవిష్కరించారు. ఈ కార్యక్రమంలో ప్రధాని శ్రీ నరేంద్ర మోదీ ప్రసంగిస్తూ… ఆంధ్రప్రదేశ్‌ పునర్‌విభజన చట్టంలో నవ్యాంధ్రకు ఇచ్చిన హామీలన్నింటినీ కేంద్ర ప్రభుత్వం అక్షరాలా, తు.చ. తప్పకుండా నెరవేరుస్తుందని హామీ ఇచ్చారు. నూతన రాజధాని నిర్మాణాన్ని చేపట్టి, దీనికోసం ప్రపంచవ్యాప్తంగా ఉన్న అత్యుత్తమ విధానాలను అనుసరిస్తూ ఆంధ్రప్రదేశ్‌ ముఖ్యమంత్రి శ్రీ చంద్రబాబు నాయుడు చూపిస్తున్న శ్రద్ధ, ఉత్సాహాన్ని ప్రధాని మోదీ అభినందించారు. పట్టణీకరణను సమస్యగా, సవాలుగా కాకుండా… ఒక అవకాశంగా స్వీకరించాలని మోదీ తెలిపారు. అమరావతి నగరం దేశవ్యాప్తంగా ఉన్న అన్ని నగరాలకు ఆదర్శప్రాయంగా నిలవాలని ఆకాంక్షించారు. ప్రతిష్ఠాత్మకమైన ఈ కార్యక్రమానికి తెలంగాణ రాష్ట్ర ముఖ్యమంత్రి శ్రీ.కె.చంద్రశేఖరరావును ప్రత్యేకంగా ఆహ్వానించడం, ఆయన దీనికి హాజరు కావడంపట్ల ప్రధాని మోదీ హర్షం వెలిబుచ్చారు. ఆంధ్రప్రదేశ్‌, తెలంగాణ రెండుగా విడిపోయినప్పటికీ… వారి ఆత్మ మాత్రం ఒక్కటేనని, అది ‘తెలుగు’ అని ప్రధాని తెలిపారు. రెండు రాష్ట్రాలు శీఘ్రగతిన అభివృద్ధి చెందాలని ఆకాంక్షించారు. ఆంధ్రప్రదేశ్‌లో మానవ వనరుల అభివృద్ధిపై కేంద్ర, రాష్ట్ర ప్రభుత్వాలు సంయుక్తంగా చేస్తున్న కృషి గురించి ప్రధాని ప్రసంగించారు. ‘స్టార్ట్‌-అప్స్‌’లో ఆంధ్రప్రదేశ్‌ ఒక ప్రధానమైన శక్తిగా ఎదుగుతుందని ఆకాంక్షించారు. నవ్యాంధ్ర రాజధాని కోసం దేశవ్యాప్తంగా అనేక పవిత్ర క్షేత్రాల నుంచి మట్టి నీరు సేకరిస్తున్న నేపథ్యంలో… ‘మీ అందరిలాగే నేను కూడా మట్టి, నీరుతీసుకొచ్చాను’ అని సభకు హాజరైన అశేష జనవాహినిని ఉద్దేశించి ప్రధాని తెలిపారు. యమునా నది నుంచి నీటిని, పార్లమెంటు ప్రాంగణలోని మట్టిని సేకరించానని చెప్పారు. తద్వారా… ఒకరకంగా అమరావతి దేశ రాజధాని ఢిల్లీకి ప్రతీకగా నిలుస్తుందని చెప్పవచ్చునన్నారు. ఇక, ప్రధానమంత్రి తిరుపతి విమానాశ్రయంలో ‘గరుడ’ టెర్మినల్‌ను ప్రారంభించారు. కేంద్ర ప్రభుత్వం మెరుగైన మౌలిక సదుపాయాలు, పర్యాటక రంగంలో అభివృద్ధి, ఇతర సదుపాయాల కల్పన కోసం విస్తృతంగా కృషి చేస్తోందని తెలిపారు. తిరుపతిలో శ్రీవెంకటేశ్వర మొబైల్‌ అండ్‌ ఎల‌క్ట్రానిక్స్ హబ్‌కు ప్రధాని శంకుస్థాపన చేశారు.
భారతదేశానికి మరియు ఫ్రాన్స్ కు మధ్య దేశాంతర గమనం మరియు గతిశీలత భాగస్వామ్య ఒప్పందాన్ని ఖాయపరచటాని కి ఆమోదం తెలిపిన మంత్రిమండలి

భారతదేశానికి మరియు ఫ్రాన్స్ కు మధ్య దేశాంతర గమనం మరియు గతిశీలత భాగస్వామ్య ఒప్పందాన్ని ఖాయపరచటాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ఒప్పందం పై ఫ్రాన్స్ అధ్యక్షుడు భారతదేశం లో ఆధికారిక యాత్ర కు విచ్చేసిన సందర్భం లో- 2018 మార్చి నెల లో- సంతకాలు అయ్యాయి. ఇరు దేశాల ప్రజల మధ్య నేరు సంబంధాల ను పెంపొందింపచేయడం, విద్యార్థుల, విద్యావేత్తల, పరిశోధకుల మరియు వృత్తినిపుణుల దేశాంతర గమనాన్ని ప్రోత్సహించడం తో పాటు క్రమరహిత దేశాంతర గమనం మరియు మనుషుల ను అక్రమం గా చేరవేయటానికి సంబంధించిన సమస్యల పై ఉభయ పక్షాలు సహకరించుకోవడం వంటివి ఈ ఒప్పందం లో భాగం గా ఉన్నాయి. ఫ్రాన్స్ తో భారతదేశం శర వేగంగా విస్తరింపచేసుకొంటున్న బహుశ పార్శ్విక సంబంధానికి ఈ ఒప్పందం ఒక నిదర్శనం గా ఉండటమే కాక రెండు పక్షాల మధ్య పెరుగుతున్నటువంటి నమ్మకానికి మరియు విశ్వాసానికి సంకేతం గా కూడా ఉంది. ఈ ఒప్పందం మొదట్లో ఏడు సంవత్సరాల పాటు చెల్లుబాటు అవుతుంది. దీని లో ఆటోమేటిక్ రిన్యూవల్ నిబంధన ను చేర్చడం జరిగింది. ఒక సంయుక్త కార్యనిర్వాహక బృందాన్ని ఏర్పాటు చేయడం ద్వారా ఈ ఒప్పందం అమలు ను పర్యవేక్షించే వ్యవస్థ కు వీలు కల్పించారు.
ఈస్ట‌ర్న్ ఎక‌నామిక్ ఫోర‌మ్ కు హాజ‌రు కావ‌డం కోసం ర‌ష్యా లోని వ్లాదివోస్తోక్ కు బ‌య‌లుదేరి వెళ్ళే ముందు ప్ర‌ధాన మంత్రి జారీ చేసిన ప్ర‌క‌ట‌న‌

నేను 2019వ సంవ‌త్స‌రం సెప్టెంబ‌ర్ 4వ మ‌రియు 5 తేదీల లో ర‌ష్యా లోని వ్లాదివోస్తోక్ ను సందర్శించనున్నాను. ర‌ష్యా లోని దూర ప్రాచ్య‌ ప్రాంతాన్ని నేను సందర్శించనుండటం, భార‌తదేశ ప్ర‌ధాన మంత్రి ఒక‌రు అక్కడ కు జ‌రుప‌బోయే ప్ర‌థ‌మ ప‌ర్య‌ట‌న ను సూచించడం తో పాటు ప‌టిష్ట‌మైన మన ద్వైపాక్షిక సంబంధాల‌ ను మ‌రింత వివిధీకరించుకోవాలన్న మరియు దృఢ‌త‌రం గా మలచుకోవాలన్న ఉభ‌య ప‌క్షాల అభిమతాన్ని కూడా నొక్కి వక్కాణిస్తోంది. నా ప‌ర్య‌ట‌న కు రెండు ధ్యేయాలు ఉన్నాయి. ఆ రెండు ధ్యేయాల లో ఒక‌టో ధ్యేయం ర‌ష్య‌న్ ఫెడ‌రేశ‌న్ అధ్య‌క్షులు మాన్య శ్రీ వ్లాదిమీర్ పుతిన్ ఆహ్వానించిన మీద‌ట అయిదో ఈస్ట‌ర్న్ ఎక‌నామిక్ ఫోర‌మ్ లో ముఖ్య అతిథి గా పాలు పంచుకోవ‌డం కాగా, రెండో ధ్యేయం ఆయ‌న తో క‌ల‌సి 20వ ఇండియా-ర‌ష్యా శిఖ‌ర స‌మ్మేళ‌నాన్ని నిర్వ‌హించ‌డమూను. ఈ ఫోర‌మ్ ర‌ష్యా లోని దూర ప్రాచ్య ప్రాంతం లో వ్యాపారావకాశాల మరియు పెట్టుబ‌డి అవ‌కాశాల అభివృద్ధి పైన దృష్టి ని కేంద్రీక‌రిస్తుంది. అంతేకాక, ఈ ప్రాంతం లో ర‌ష్యా కు మ‌రియు భార‌త‌దేశాని కి మ‌ధ్య గ‌ల స‌న్నిహిత‌మైన‌టువంటి మ‌రియు ప‌ర‌స్ప‌రం ప్ర‌యోజ‌న‌కారి అయిన‌టువంటి స‌హ‌కారాన్ని అభివృద్ధిపరచుకోవడాని కి అప‌రిమిత‌ అవ‌కాశాల ను ప్ర‌సాదిస్తుంది కూడాను. మ‌న రెండు దేశాలు మన మధ్య గల ప్రత్యేకమైనటువంటి మరియు విశేషాధికారం క‌లిగినటువంటి వ్యూహాత్మ‌క భాగ‌స్వామ్యం తాలూకు ఒక బలమైన పునాది మీద ఆధార‌ప‌డిన శ్రేష్ట‌మైన సంబంధాల ను ఆస్వాదిస్తున్నాయి. ఇరు దేశాలు ర‌క్ష‌ణ‌ రంగం, శాంతియుత ప్ర‌యోజ‌నాల కోసం ఉద్దేశించిన‌ ప‌ర‌మాణు శ‌క్తి రంగం మ‌రియు అంత‌రిక్షాన్ని శాంతియుత ప్ర‌యోజ‌నాల కై వినియోగించుకోవ‌డం వంటి వ్యూహాత్మ‌క రంగాల లో విస్తృత స్థాయి లో స‌హ‌క‌రించుకొంటున్నాయి. మన మధ్య బలవత్తరమైన వ్యాపారం, ఇంకా పెట్టుబ‌డి సంబంధాలు అంతకంతకు వృద్ధి చెందుతున్నాయి కూడా. ఒక బ‌హుళ ధృవ ప్ర‌పంచాన్ని ప్రోత్స‌హించాల‌న్న అభిలాష తో పాటు ఈ ల‌క్ష్య సాధ‌న దిశ గా ప్రాంతీయ వేదిక‌ల లో, బ‌హుళ పార్శ్విక వేదిక‌ల‌ లో ఉభ‌య దేశాలు స‌న్నిహితం గా స‌హ‌క‌రించుకోవాల‌న్న ఇచ్ఛ కూడా మ‌న దృఢ‌మైన భాగ‌స్వామ్యాని కి బహుమాన పూర్వకం గా ఉంది. మన యావత్తు ద్వైపాక్షిక సంబంధాల పై నా మిత్రుడు మరియు అధ్య‌క్షులు మాన్య శ్రీ పుతిన్ తో చ‌ర్చ‌ించడం తో పాటు ఉభ‌య ప‌క్షాల ప్ర‌యోజ‌నాలు ఇమిడివున్నటువంటి ప్రాంతీయ అంశాల ను మ‌రియు అంత‌ర్జాతీయ అంశాల‌ ను ప్ర‌స్తావించ‌డం కోసం కూడా నేను నిరీక్షిస్తున్నాను. ఈస్ట‌ర్న్ ఎక‌నామిక్ ఫోర‌మ్ కు హాజ‌రు అవుతున్న ఇత‌ర ప్ర‌పంచ నేతల తో భేటీ కావ‌డం కోసం, అలాగే అందులో పాలు పంచుకోనున్న భార‌త‌దేశ పారిశ్రామిక రంగ ప్రతినిధులు, ఇంకా వ్యాపార రంగ ప్ర‌తినిధుల తో ముఖాముఖి సంభాషించ‌డం కోసం సైతం నేను ఎదురుచూస్తున్నాను.
క్వాడ్ స‌మావేశంలో  ప్ర‌ధాన‌మంత్రి ప్ర‌సంగం

అధ్య‌క్షులు శ్రీ బిడెన్‌, ప్ర‌ధాన‌మంత్రి శ్రీ మోరిస‌న్ , ప్ర‌ధాన‌మంత్రి శ్రీ సుగా మొట్ట‌మొద‌టి క్వాడ్ భౌతిక స‌మావేశాన్ని ఏర్పాటు చేయ‌డానికిగాను అధ్య‌క్షులు శ్రీ బిడెన్ తీసుకున్న చారిత్రాత్మ‌క నిర్ణ‌యానికి నా అభినంద‌న‌లు తెలియ‌జేస్తున్నాను. 2004 సునామీ త‌ర్వాత ఇండో ప‌సిఫిక్ ప్రాంతానికి స‌హాయం చేయ‌డంకోసం మ‌న నాలుగు దేశాలు ముందుకు వ‌చ్చాయి. ఈ రోజున కోవిడ్ -19 మ‌హ‌మ్మారిపై ప్ర‌పంచం పోరాటం చేస్తున్న ఈ స‌మ‌యంలో క్వాడ్ రూపంలో మ‌నం మ‌రోసారి చేతులు క‌లిపి మాన‌వాళి క్షేమం కోసం కృషి చేస్తున్నాం. క్వాడ్ టీకా కార్య‌క్ర‌మం ఇండో ప‌సిఫిక్ ప్రాంతంలోని దేశాల‌కు అపార‌మైన స‌హాయాన్ని అందిస్తోంది. క్వాడ్ దేశాలు త‌మ ఉమ్మ‌డి ప్ర‌జాస్వామిక విలువ‌ల ఆధారంగా స‌వ్య‌మైన ఆలోచ‌నా రీతితో, స‌వ్య దృక్ప‌థంతో ముంద‌డుగు వేయాల‌ని నిర్ణ‌యించుకున్నాయి. స‌ర‌ఫ‌రా వ్య‌వ‌స్థ‌లు కావ‌చ్చు, ప్ర‌పంచ భ‌ద్ర‌త‌కావ‌చ్చు, వాతావ‌ర‌ణ సంక్షోభాన్ని ఎదుర్కొనే చ‌ర్య‌లు కావ‌చ్చు, కోవిడ్ పై పోరాటం కావ‌చ్చు, లేదా సాంకేతిక‌త‌ను పంచుకోవ‌డడం కావ‌చ్చు ఈ అంశాల‌న్నిటిపైనా నా స‌హ‌చ‌రుల‌తో చ‌ర్చ‌లు చేయ‌డానికిగాను నేను ఉత్సాహంగా వున్నాను. ప్ర‌పంచ సంక్షేమం కోసం నిలిచే శ‌క్తిగా క్వాడ్ త‌న పాత్ర‌ను పోషిస్తుంది. ఇండో ప‌సిఫిక్ ప్రాంతంలోను, ప్ర‌పంచవ్యాప్తంగాను శాంతి, సౌభాగ్యాలు వెల్లివిరియ‌డానికిగాను క్వాడ్ లో మ‌న స‌హ‌కారం దోహ‌దం చేస్తుంద‌ని నాకు న‌మ్మ‌కంగా వుంది. అంద‌రికీ కృత‌జ్ఞ‌త‌లు తెలియ‌జేస్తున్నాను. ( గ‌మ‌నిక: ప్ర‌ధాని త‌న అస‌లు ప్ర‌సంగాన్ని హిందీలో చేశారు. ఇది ప్ర‌ధాని ప్ర‌సంగానికి దాదాపుగా చేసిన అనువాదం)
లావోస్ లోని వియెన్ తియెన్ లో 14వ ఆసియాన్-భారతదేశం శిఖరాగ్ర సమావేశానికి మరియు 11వ తూర్పు ఆసియా శిఖరాగ్ర సమావేశానికి హాజరు కానున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2016 సెప్టెంబరు 7వ తేదీ నుండి 2016 సెప్టెంబరు 8వ తేదీ వరకు లావోస్ రాజధాని నగరం వియెన్ తియెన్ లో జరిగే 14వ ఆసియాన్-భారతదేశం శిఖరాగ్ర సమావేశం మరియు 11వ తూర్పు ఆసియా శిఖరాగ్ర సమావేశానికి హాజరు కానున్నారు. తన ఫేస్ బుక్ అకౌంట్ లో ప్రధాన మంత్రి ఇలా పేర్కొన్నారు: “ నేను 14వ ఆసియాన్-భారతదేశం శిఖరాగ్ర సమావేశం మరియు 11వ తూర్పు ఆసియా శిఖరాగ్ర సమావేశానికి హాజరు కావడానికి 2016 సెప్టెంబరు 7-8 తేదీలలో లావో పిడిఆర్ లోని వియెన్ తియెన్ ను సందర్శించనున్నాను. ఈ శిఖరాగ్ర సమావేశాలకు నేను హాజరు కావడం ఇప్పటికి ఇది మూడో సారి. మన ఈశాన్య ప్రాంత ఆర్థిక అభివృద్ధి కి ఎంతో ముఖ్యమైన యాక్ట్ ఈస్ట్ పాలిసీ లో ఆసియాన్ ఒక కీలక భాగస్వామిగా ఉంది. మన భద్రత సంబంధ ప్రయోజనాలను పెంపొందింపచేసుకోవడంలోను, ఈ ప్రాంతంలో సాంప్రదాయకమైన, అసాంప్రదాయకమైన భద్రతా సంబంధ సవాళ్లకు బదులు చెప్పడంలోను కూడా ఆసియాన్ తో మన వ్యూహాత్మక భాగస్వామ్యం ముఖ్యమైందే. ఇక తూర్పు ఆసియా శిఖరాగ్ర సమావేశం ఆసియా పసిఫిక్ ప్రాంతం ముందున్న సవాళ్లను గురించి, అవకాశాలను గురించి చర్చించడానికి ఒక ముఖ్య చర్చాస్థలంగా ఉన్నది. ఆగ్నేయ ఆసియా దేశాలతో మన సంబంధాలు నిజంగా చరిత్రాత్మకమైనవి. మన సాన్నిహిత్యాన్ని గురించి, వైఖరి గురించి ఒకే ఒక్క మాటలో చెప్పాలంటే ఆ మాటే – అనుసంధానం. మనం మన ప్రజలకు ప్రజలకు మధ్య ఉన్న సంబంధాలను విస్తరించుకోవడానికి, మన సంస్థాగత బంధాలను పటిష్టపరచుకోవడానికి, ఇంకా.. పరస్పరం అనుసంధానమై ఉన్న ఆధునిక ప్రపంచాన్ని మన ప్రజలందరి ప్రయోజనాల కోసం వినియోగించుకోవడానికి మన మధ్య ఉన్న భౌతిక అనుసంధానాన్ని, డిజిటల్ అనుసంధానాన్ని మరింత పెంచుకోవాలని కోరుకుంటున్నాము. నా సందర్శన కాలంలో, పరస్పర సంబంధం ఉన్న అంశాలను గురించి చర్చించడానికి శిఖరాగ్ర సమావేశంలో పాలుపంచుకొంటున్న దేశాల నాయకులతో సంభాషించే అవకాశం కూడా నాకు దక్కనున్నది.”
ప్రధాన మంత్రి 2020వ సంవత్సరం జూలై 4 వ తేదీ న ధమ్మ చక్ర డే / ఆషాఢ్ పూర్ణిమ ఉత్సవం లో ప్రసంగించనున్నారు

భారత ప్రభుత్వ సంస్కృతి మంత్రిత్వ శాఖ ఆధ్వర్యం లో 2020వ సంవత్సరం జూలై 4వ తేదీ న ఆషాఢ పూర్ణిమ సందర్భం లో ‘ధమ్మ చక్ర డే’ ను ద ఇంటర్ నేశనల్ బుద్ధిస్ట్ కన్ ఫెడరేశన్ (ఐబిసి) నిర్వహించనుంది. బుద్ధుడు తన తొలి అయిదుగురు తపస్వి శిష్యుల కు యుపి లోని వారాణసీ కి సమీపం లోని ఋషిపటన (ఇప్పటి సారనాథ్) లో గల హరిణ ఉద్యానం లో ప్రథమ ధర్మోపదేశాన్ని అనుగ్రహించిన సంగతి ని స్మరించుకొనేది ఈ రోజున నే. ఈ దినాన్ని ప్రపంచమంతటా ఉన్నటువంటి బౌద్ధావలంబులు ధర్మ చక్ర ప్రవర్తన్ లేక ‘ధమ్మ చక్ర భ్రమణ దినం’ గా కూడాను పాటిస్తూ వస్తున్నారు. ఈ రోజు ను బౌద్ధుల తో పాటు హిందువులు వారి వారి గురువు ల పట్ల పూజ్యభావాన్ని వ్యక్తం చేస్తూ ‘గురు పూర్ణిమ’ గా సముచిత రీతి న జరుపుకోవడం కూడా ఓ ఆనవాయితీ గా వస్తున్నది. బుద్ధుని కి జ్ఞానాన్నొసగిన పవిత్ర భూమి గా భారతదేశం చారిత్రిక వారసత్వాన్ని సంతరించుకోవడానికి అనుగుణం గా ఆయన ధర్మ చక్రాన్ని తిప్పినటువంటి మరియు మహాపరినిర్వాణం పొందినటువంటి గడ్డ సైతం ఇదే కావడం తో, ‘ధమ్మ చక్ర దివస్’ ను పురస్కరించుకొని నిర్వహించే సమారోహాన్ని భారత రాష్ట్రపతి మాన్య శ్రీ రాంనాథ్ కోవింద్ రాష్ట్రపతి భవన్ ప్రారంభించనున్నారు. ఈ సందర్భం లో, శాంతి ని గురించి, న్యాయాన్ని గురించి బుద్ధ భగవానుడు చేసిన ప్రబోధాల ను, ఇంకా చేతనశీల జీవుల కు వారి యొక్క ఇక్కట్టుల ను దూరం చేసేందుకు బుద్ధుడు చూపిన అష్టాంగ మార్గాన్ని గురించి ప్రధాన మంత్రి శ్రీ నరేంద్ర మోదీ వక్కాణిస్తూ వీడియో కాన్ఫరెన్స్ మాధ్యమం ద్వారా ఒక ఉపన్యాసాన్ని ఇవ్వనున్నారు. సంస్కృతి శాఖ మంత్రి శ్రీ ప్రహ్లాద్ పటేల్, ఇంకా అల్పసంఖ్యాక వర్గ వ్యవహారాల శాఖ సహాయ మంత్రి శ్రీ కిరెన్ రిజిజూ లు కూడా ప్రారంభ కార్యక్రమాన్ని ఉద్దేశించి ప్రసంగిస్తారు. మంగోలియా అధ్యక్షుడు తరఫు న ఒక ప్రత్యేక ప్రసంగాన్ని కూడా కార్యక్రమం లో చదివి వినిపిస్తారు. మంగోలియా శతాబ్దాల తరబడి సంరక్షించినటువంటి భారతీయ మూలం కలిగినటువంటి ఒక అమూల్యమైన బౌద్ధ చేతివ్రాత పుస్తకాన్ని భారతదేశ మాన్య రాష్ట్రపతి గారి కి బహుమానం గా కూడా ఇవ్వడం జరుగుతుంది. అలాగే సారనాథ్ నుండి, ఇంకా బోధ్ గయ నుండి ప్రపంచం లోని వేరు వేరు ప్రాంతాల కు చెందిన ప్రముఖ బౌద్ధ ధర్మావలంబుల, బౌద్ధ గురువుల, బౌద్ధాన్ని గురించిన విశిష్ట పరిచయం కలవారి యొక్క మరియు బౌద్ధ పండితుల యొక్క సందేశాల ప్రత్యక్ష ప్రసారం అనేది ఈ రోజు న తలపెట్టిన కార్యక్రమాల లో ఓ భాగం కానున్నది. విశ్వమారి ‘కోవిడ్-19’ కారణం గా కార్యక్రమాన్నంతటి ని, ఈ సంవత్సరం లో మే నెల 7వ తేదీ న అత్యంత జయప్రదం గా నిర్వహించిన వర్చువల్ వైశాఖ్ (బుద్ధ పూర్ణిమ) వలెనే, వర్చువల్ పద్ధతి లో నిర్వహిస్తున్నారు. జులై 4 వ తేదీ నాడు జరిగే ఈ కార్యక్రమాన్ని ప్రత్యక్ష వెబ్ కాస్ట్ మాధ్యమం ద్వారా ప్రపంచ వ్యాప్తం గా ఇంచుమించు 30 లక్షల మంది భక్తజనం వీక్షిస్తారన్న అంచనా ఉంది.
పూర్వ ప్రధాని శ్రీ హెచ్.డి. దేవె గౌడ తో మాట్లాడిన ప్రధాన మంత్రి

పూర్వ ప్రధాని శ్రీ హెచ్.డి. దేవె గౌడ తో ప్రధాన మంత్రి శ్రీ నరేంద్ర మోదీ మాట్లాడారు. శ్రీ దేవె గౌడ ఆరోగ్యం ఎలా ఉన్నదీ, అలాగే ఆయ‌న స‌తీమ‌ణి ఆరోగ్యం ఎలా ఉన్నదీ శ్రీ మోదీ ఈ సందర్భం లో అడిగి తెలుసుకున్నారు. ‘‘పూర్వ ప్రధాని శ్రీ @H_D_Devegowda గారి తో మాట్లాడాను. ఆయ‌న ఆరోగ్యాన్ని గురించి, ఆయ‌న స‌తీమ‌ణి ఆరోగ్యాన్ని గురించి అడిగి తెలుసుకొన్నాను. వారు త్వ‌రిత గతి న కోలుకోవాల‌ని ప్రార్థిస్తున్నాను’’ అని ఒక ట్వీట్ లో ప్ర‌ధాన మంత్రి పేర్కొన్నారు.
పున‌రుత్పాద‌క ఇంధ‌న రంగంలో భార‌త‌-స్పెయిన్‌ల మ‌ధ్య అవ‌గాహ‌న ఒప్పందంపై కేంద్ర మంత్రిమండ‌లికి వివ‌ర‌ణ‌

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర‌మంత్రిమండ‌లికి పున‌రుత్పాద‌క ఇంధ‌న రంగంలో భార‌త‌-స్పెయిన్‌ల మ‌ధ్య అవ‌గాహ‌న ఒప్పందం గురించి అధికారులు వివ‌రించారు. ఈ అవ‌గాహ‌న ఒప్పందంపై 2017 మే 30వ తేదీన స్పెయిన్‌లో సంత‌కాలు పూర్త‌య్యాయి. రెండు దేశాల మ‌ధ్య సాంకేతిక నైపుణ్యంతోపాటు స‌మాచార ఆదాన‌ప్రదానానికి సంబంధించి ద్వైపాక్షిక స‌హ‌కారాన్ని ఈ అవ‌గాహ‌న ఒప్పందం బ‌లోపేతం చేస్తుంది. ఇందులో భాగంగా న‌వ్య‌, పున‌రుత్పాద‌క ఇంధ‌న రంగ అంశాల్లో ద్వైపాక్షిక సాంకేతిక స‌హ‌కారాన్ని ప్రోత్స‌హించి, ఉత్తేజ‌ప‌రిచాల‌న్న‌ది రెండు ప‌క్షాల అభిమ‌తం. ఇందుకోసం వ్య‌వ‌స్థాప‌ర‌మైన స‌హ‌కారం సంబంధాల‌కు ప్రాతిప‌దిక‌ను రూపొందించాల‌ని రెండు దేశాలూ సంక‌ల్పించాయి. ప‌రస్ప‌ర స‌మాన ల‌బ్ధి, ప్ర‌తిస్పంద‌న ఇందుకు ఆధారాంశాలుగా ఉంటాయి. ఈ దిశ‌గా స‌హ‌కారానికి సంబంధించిన అంశాల స‌మీక్ష‌, ప‌ర్య‌వేక్ష‌ణ‌, చ‌ర్చ‌ల కోసం ఒక సంయుక్త కార్యాచ‌ర‌ణ బృందాన్ని ఏర్పాటు చేయాల‌ని ఈ అవ‌గాహ‌న ఒప్పందం నిర్దేశిస్తోంది.
ప‌ర‌మ ప‌విత్రులైన శ్రీ ద‌లై లామా కు ఆయ‌న 86వ జ‌న్మ‌దినం నాడు శుభాకాంక్ష‌లు తెలిపిన ప్ర‌ధాన మంత్రి

ప‌ర‌మ ప‌విత్రులైన శ్రీ ద‌లై లామా 86వ పుట్టినరోజు సంద‌ర్భం లో ఆయ‌న తో ప్ర‌ధాన మంత్రి శ్రీ న‌రేంద్ర మోదీ మాట్లాడారు; ప్ర‌ధాన మంత్రి ఆయ‌న కు పుట్టినరోజు శుభాకాంక్ష‌లు తెలియ‌జేశారు. ‘‘ప‌ర‌మ‌ ప‌విత్రులైన‌టువంటి శ్రీ ద‌లై లామా కు 86వ పుట్టినరోజు శుభాకాంక్ష‌లు తెలియ‌ జేయ‌డం కోసం ఫోన్ లో ఆయ‌న తో మాట్లాడాను. ఆయ‌న దీర్ఘాయుష్మంతుడు కావాల‌ని, ఆరోగ్య‌వంత‌మైన జీవ‌నాన్ని గ‌డ‌పాల‌న్న‌దే మ‌న ఆకాంక్ష’’ అని ప్ర‌ధాన మంత్రి ఒక ట్వీట్ లో పేర్కొన్నారు.
ప్ర‌ధాన మంత్రిని క‌లుసుకున్న హాంకాంగ్ ప్ర‌త్యేక ప‌రిపాల‌న ప్రాంతం (ఎస్ఎఆర్) చీఫ్ ఎగ్జిక్యూటివ్ శ్రీ సివై లూంగ్

ప్ర‌ధాన మంత్రి శ్రీ న‌రేంద్ర మోదీతో హాంకాంగ్ ప్ర‌త్యేక ప‌రిపాల‌న ప్రాంతం (ఎస్ఎఆర్) చీఫ్ ఎగ్జిక్యూటివ్ శ్రీ సివై లూంగ్ ఈ రోజు స‌మావేశ‌మ‌య్యారు. శ్రీ సివై లూంగ్ భార‌త‌దేశంలో ఆధికారిక ప‌ర్య‌ట‌న‌కు రావ‌డం ఇదే మొద‌టి సారి. ప్ర‌ధాన మంత్రి ఆయ‌న‌కు రంగా స్వాగ‌తం ప‌లికారు. భార‌త‌దేశం, హాంకాంగ్ ల మ‌ధ్య వ్యాపారం, పెట్టుబడులు, ప‌ర్య‌ట‌క రంగాల‌లో ఇతోధిక స‌హ‌కారానికి శ్రీ లూంగ్ ప‌ర్య‌ట‌న దోహ‌ద‌ప‌డ‌గ‌ల‌ద‌న్న ఆశాభావాన్ని ప్ర‌ధాన మంత్రి వ్య‌క్తం చేశారు. హాంకాంగ్ కేంద్రంగా ప‌నిచేస్తున్న కంపెనీలు భార‌త‌దేశంలో కార్య‌క‌లాపాలు జ‌ర‌పాల‌ని గ‌ట్టిగా కోరుకుంటున్నాయ‌ని ప్ర‌ధాన‌ మంత్రికి శ్రీ లూంగ్ వివ‌రించారు. ద్వైపాక్షిక ఆర్థిక స‌హ‌కారాన్ని బ‌ల‌ప‌ర‌చుకోవాల‌ని, మ‌రీ ముఖ్యంగా విత్త సేవ‌ల రంగంలోనూ, దాంతో పాటే విద్యా రంగంలోనూ రెండు దేశాలు ప‌ర‌స్ప‌రం స‌హ‌క‌రించుకోవాల‌ని ఈ సంద‌ర్భంగా ప్ర‌ధాన మంత్రి, శ్రీ సివై లూంగ్ లు ఇరువురూ అభిప్రాయ‌ప‌డ్డారు.
శ్రీ అటల్ బిహారీ వాజ్ పేయి కి ఆయన జన్మదినం నాడు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ శ్రీ అటల్ బిహారీ వాజ్ పేయి కి ఆయన జన్మదినం నాడు శుభాకాంక్షలు తెలిపారు. “మన అత్యంత ప్రియమైన మరియు ఎంతో మంది గౌరవించే అటల్ గారు సంతోషభరితమైన పుట్టిన రోజును జరుపుకోవాలంటూ నేను ఆయనకు నా శుభకామనలను తెలియజేస్తున్నాను. ఆయన చక్కని ఆరోగ్యంతో ఉండాలని, దీర్ఘ కాలం పాటు జీవించేటట్లుగా ఈశ్వరుని ఆశీర్వాదం ఆయనకు లభించాలని నేను ప్రార్థిస్తున్నాను. అటల్ గారి మార్గదర్శకమైన సేవ మరియు నాయకత్వం భారతదేశ వృద్ధి గతి పైన చాలా సకారాత్మక ప్రభావాన్ని ప్రసరింపచేశాయి. ఆయన యొక్క గొప్ప వ్యక్తిత్వం అభిమానం రేకెత్తిస్తుంది” అని ప్రధాన మంత్రి శ్రీ నరేంద్ర మోదీ అన్నారు.
భగత్ సింగ్, రాజ్ గురు  మరియు సుఖ్ దేవ్ లకు వారి ప్రాణ సమర్పణ దినం నాడు నివాళులు అర్పించిన ప్రధాన మంత్రి

భగత్ సింగ్, రాజ్ గురు మరియు సుఖ్ దేవ్ లకు వారి ప్రాణ సమర్పణ దినం నాడు ప్రధాన మంత్రి శ్రీ నరేంద్ర మోదీ నివాళులు అర్పించారు. “భగత్ సింగ్, రాజ్ గురు మరియు సుఖ్ దేవ్ లు వారి ప్రాణ సమర్పణ నినం సందర్భంగా గుర్తుచేసుకుంటున్నాను. భారతదేశం వారి ధైర్యాన్ని మరియు త్యాగాన్ని ఎప్పటికీ మరువదు”అని ప్రధాన మంత్రి తన సందేశంలో పేర్కొన్నారు.
ప్ర‌పంచ ప‌ర్యావ‌ర‌ణ దినం నాడు ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

ప్ర‌పంచ ప‌ర్యావ‌ర‌ణ దినం నాడు ప్ర‌ధాన మంత్రి శ్రీ న‌రేంద్ర మోదీ ప్ర‌జ‌ల‌కు శుభాకాంక్ష‌లు తెలిపారు. “ ప్ర‌పంచ ప‌ర్యావ‌ర‌ణ దినం సంద‌ర్భంగా ఇవే నా శుభాకాంక్ష‌లు. మ‌న భావి త‌రాల‌ వారు ఒక శుభ్ర‌మైన మ‌రియు ప‌చ్చ‌ద‌నంతో కూడిన భూ గ్ర‌హం పైన ప్ర‌కృతి తో సామ‌ర‌స్యాన్ని క‌లిగివుంటూ జీవించే విధంగా మ‌నం అంద‌రమూ క‌ల‌సిక‌ట్టుగా తగిన జాగ్ర‌త్త‌లను తీసుకుందాం ” అని ప్ర‌ధాన మంత్రి త‌న సందేశంలో పేర్కొన్నారు.
కేంద్ర ప్రాయోజిత‌ ప‌థ‌కాల్లో  హేతుబ‌ద్ధీక‌ర‌ణ‌పై ముఖ్య‌మంత్రుల ఉప సంఘం నివేదిక

కేంద్రం అమ‌లు చేస్తున్న ప‌థ‌కాల్లో హేతుబ‌ద్ధీక‌ర‌ణ పై ముఖ్య‌మంత్రుల ఉప సంఘం ఏర్పాటైన సంగ‌తి తెలిసిందే. ఈ ఉప సంఘం త‌ర‌ఫున తుది నివేదిక‌ను మధ్య‌ప్ర‌దేశ్ ముఖ్య‌మంత్రి శ్రీ శివ‌రాజ్ సింగ్‌చౌహాన్ ప్ర‌ధాని శ్రీ న‌రేంద్ర మోదీకి స‌మ‌ర్పించారు. మ‌ధ్య‌ప్ర‌దేశ్‌, అరుణాచ‌ల్‌ ప్ర‌దేశ్‌, జ‌మ్మూ కాశ్మీర్‌, జార్ఖండ్‌, కేర‌ళ‌, మ‌ణిపూర్‌, నాగాలాండ్‌, రాజ‌స్థాన్‌, తెలంగాణ‌, ఉత్త‌ర‌ప్ర‌దేశ్ ముఖ్య‌మంత్రుల‌తోపాటు అండ‌మాన్ నికోబార్ దీవుల లెప్టినెంట్ గ‌వ‌ర్న‌ర్ ఈ ఉప సంఘం లో స‌భ్యులుగా ఉన్నారు. నివేదిక స‌మ‌ర్ప‌ణ కార్య‌క్ర‌మంలో అరుణాచ‌ల ప్ర‌దేశ్‌, జ‌మ్మూ కాశ్మీర్‌, జార్ఖండ్‌, మ‌ణిపూర్‌, రాజ‌స్థాన్‌, తెలంగాణ ముఖ్య‌మంత్రులు, అండ‌మాన్ నికోబార్ దీవుల లెప్టినెంట్ గ‌వ‌ర్న‌ర్ పాల్గొన్నారు. నివేదిక త‌యారీ కోసం ముఖ్య‌మంత్రులు చేసిన కృషిని ఈ సంద‌ర్భంగా ప్ర‌ధాని ప్ర‌శంసించారు.
ఫిబ్ర‌వ‌రి 11,2019న పెట్రోటెక్‌ను ప్రారంభించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ ఫిబ్ర‌వ‌రి 11,2019న ఉత్త‌ర‌ప్ర‌దేశ్ లోని గ్రేట‌ర్ నోయిడా ఇండియా ఎక్స్‌పో సెంట‌ర్ వ‌ద్ద పెట్రోటెక్ -2019ని ప్రారంభించ‌నున్నారు. ఈ ఈవెంట్ ప్రారంభోత్స‌వ సెష‌న్‌లో ప్ర‌ధాని ప్ర‌సంగించ‌నున్నారు. పెట్రోటెక్ -2019 భార‌త‌దేశ‌పు అతి ముఖ్య‌మైన హైడ్రోకార్బ‌న్ స‌ద‌స్సుగా భావిస్తారు. పెట్రోటెక్ -2019 , 13 వ అంత‌ర్జాతీయ చ‌మురు, గ్యాస్ కాన్ఫ‌రెన్స్‌, ఎగ్జిబిష‌న్ భార‌త‌ప్ర‌భుత్వ పెట్రోలియం, స‌హ‌జ‌వాయు మంత్రిత్వ‌శాఖ ఆధ్వ‌ర్యంలో నిర్వ‌హించ‌బ‌డుతుంది. ఫిబ్ర‌వ‌రి 10 నుంచి 12 వ తేదీ వ‌ర‌కు మూడు రోజుల‌పాటు జ‌రిగే ఈ మెగా ఈవెంట్ భార‌త‌దేశ చ‌మురు ,స‌హ‌జ‌వాయు రంగంలో వ‌చ్చిన ఇన్వెస్ట‌ర్ అనుకూల ప‌రిణామాలు, ఇటీవ‌లి మార్కెట్ అవ‌కాశాల‌ను ఇది ప్ర‌తిబింబించ‌నుంది. సుమారు 95కు పైగా ఇంధ‌న మంత్రులు వివిధ భాగ‌స్వామ్య దేశాల‌నుంచి పాల్గొంటారు. 70 దేశాల‌నుంచి సుమారు 7000 మందికి పైగా ప్ర‌తినిధులు ఈ పెట్రోటెక్ -2019కి హాజ‌రుకానున్నారు. స‌ద‌స్సు నిర్వ‌హ‌ణ‌తోపాటు, గ్రేట‌ర్ నోయిడా, ఇండియా ఎక్స్‌పో మార్ట్ వ‌ద్ద 20,000 చ‌ద‌ర‌పు మీట‌ర్ల ప్రాంగ‌ణంలో ఎగ్జిబిష‌న్‌ను ఏర్పాటు చేయ‌నున్నారు. పెట్రోటెక్ -2019 ఎగ్జిబిష‌న్‌లో 13 దేశాల‌కు పైగా పెవిలియ‌న్లు, 40 దేశాల‌కుపైగా చెందిన ఎగ్జిబిట‌ర్లు పాల్గొంటారు. ప్ర‌త్యేకించి మేక్ ఇన్ ఇండియా, పున‌రుత్పాద‌క ఇంధ‌నానికి సంబంధించిన అంశాల‌తో ఎగ్జిబిష‌న్ నిర్వ‌హిస్తారు. ప్ర‌ధాన‌మంత్రి గ‌తంలో 12వ ఎడిష‌న్ పెట్రోటెక్ -2016ను 2016 డిసెంబ‌ర్ 5న ప్రారంభించారు. ఈ సంద‌ర్భంగా ప్ర‌ధాని “భార‌త‌దేశ ఇంధ‌న భ‌విష్య‌త్తుకు సంబంధించిన నా దార్శ‌నిక‌త‌, నాలుగు అంశాల‌పై ఆధార‌ప‌డి ఉంది. అవి ఇంధ‌న అందుబాటు, ఇంధ‌న సామ‌ర్ధ్యం, ఇంధ‌న సుస్థిర‌త‌, ఇంధ‌న‌భ‌ద్ర‌త‌” అన్నారు. అంత‌ర్జాతీయ హైడ్రో కార్బ‌న్ కంపెనీలను భార‌త్‌కు వ‌చ్చి ఇక్క‌డ తయారు చేయాల్సిందిగా ప్ర‌ధాన‌మంత్రి ఆహ్వానించారు. రెడ్ టేపిజం స్థానంలో రెడ్‌కార్పెట్ స్వాగ‌తం ప‌ల‌క‌డం త‌మ విధాన‌మ‌ని ప్ర‌ధాని వారికి హామీ ఇచ్చారు.